Brüsszel, 30.11.2004

COM(2004) 770 végleges

2003/0167 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanács a Közösségi Vámkódexet létrehozó 2913/92/EGK tanácsi rendeletet módosító európai parlamenti és tanácsi rendelet javaslatának elfogadásáról szóló közös álláspontjáról

2003/0167 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanács a Közösségi Vámkódexet létrehozó 2913/92/EGK tanácsi rendeletet módosító európai parlamenti és tanácsi rendelet javaslatának elfogadásáról szóló közös álláspontjáról

1. ELŐZMÉNYEK

+++++ TABLE +++++

2. A BIZOTTSÁGI JAVASLAT CÉLJA

A javaslat célja biztosítani a jogi keretet és ezáltal az EU határait átlépő áruk megerősített biztonsági ellenőrzésének gyors megvalósításának lehetőségét, ideértve az Egyesült Államok konténerbiztonsági kezdeményezéséhez (Container Security Initiative, CSI) kapcsolódó követelményeket, egyidejűleg figyelembe véve az elektronikus vámkezelés jövőbeli terveit

3. MEGJEGYZÉSEK A KÖZÖS ÁLLÁSPONTHOZ ÉS AZ EP-MÓDOSÍTÁSOKHOZ

3.1 Általános

A közös álláspont, amelyről 2004. május 18-án politikai megállapodás született, a módosított bizottsági javaslat irányvonalát követi. A változtatásokra a jobb érthetőség biztosítása céljából, továbbá a vámellenőrzés és a törvényes kereskedelem megkönnyítése közötti helyes egyensúly fenntartását célzó rugalmasabb és megfelelőbb jogszabályok biztosítása miatt került sor.

3.2 A Parlament által első olvasatra javasolt módosítások vizsgálata

Közös álláspontjában a Tanács nem egyezett bele az Európai Parlament által javasolt összes módosításba, az Európai Parlament által elfogadott 26 módosítás közül azonban elvileg 18 bekerült ebbe a közös álláspontba. Ez az 1., 3., 4., 7., 11-23. és 26. módosításra vonatkozik.

A Tanács nem fogadta el azokat a módosításokat, melyekkel a Bizottság nem értett egyet:

- A 2., 5., 6., 24. és 25. módosítást, − melyek az új intézkedéseket csak a behozatalra korlátoznák és csökkentenék a vámhivatalok szerepét a veszélyre vonatkozó biztonsági és biztonságossági ellenőrzések alkalmazásában; ezeket elutasították, mivel nem feleltek meg a módosított jogszabályok céljainak;

- A 9. módosítást elutasították, mivel a közös álláspontban szereplő, megbízható gazdasági szereplőknek nyújtott könnyítésekre vonatkozóan nem felel meg a javított jogszabályoknak.

- A 8. és 10. módosítást, amelyek nem felelnek meg a Vámkódex egyéb rendelkezéseiben használt terminológiának.

3.3. A Tanács által bevezetett új rendelkezések

A közös álláspont tartalmaz további, a Tanács által hozott módosításokat, amelyek erősíteni fogják a biztonsági és biztonságossági szempontokat, beleértve az indulás előtti kiviteli nyilatkozatokat (182a-182d. cikk), és amelyek összhangban állnak a Közösség globális megközelítésével a kivitelre vonatkozó biztonságról és biztonságosságról az összes ország esetében, és nemcsak azokéban (például az USA), amelyek a behozatalra kiegészítő biztonsági intézkedéseket vetnek ki, továbbá megfelelnek a Vámigazgatások Világszervezet a résztvevő felek zárt nemzetközi ellátási láncban való felelősségéről szóló friss dokumentumainak.

A közös álláspont közösségi szinten jobb közösségi szabályokat biztosít, így például az érkezés előtti vámáru-nyilatkozatot (36a-36c. cikk), a vámhivatalok szerepének világos meghatározását tartalmazza (4. cikk), összhangban a külső határok integrált irányításában a vám szerepéről szóló tanácsi következtetéssel.

Ezen túlmenően az álláspont hatékony keretet hoz létre az engedéllyel rendelkező gazdasági szereplőknek szánt program számára (5a. cikk), mely által a megbízható kereskedők előnyt nyerhetnek a kereskedelem megkönnyítéséből és a biztonsági igazolásból, e kezdeményezést mind a tagállamok, mind pedig a kereskedők széles körben támogatják.

4 . KÖVETKEZTETÉS

A Bizottság teljes mértékben támogatja a közös álláspontot, amely magába foglal és javít számos Európai Parlament által hozott módosítást.